Ugnėlakis
Ugnėlakis – viena pirmųjų folk metal / pagan metal grupių Lietuvoje. Čia buvo susirinkę atlikėjai dabar jau tesiantys muzikinę veiklą kitose grupėse (Robertas Semeniukas, Povilas Vaitkevičius, Šarūnas Venckus ir kiti). 1999, 2000 ir 2001 m. grupė grojo baltiškosios muzikos festivalyje „Mėnuo Juodaragis“. 2000 ir 2001 m. pasirodė sunkiosios muzikos festivalyje „Kilkim žaibu“. Išleidus kartu su „Kūlgrinda“ bendrą albumą „Žalvarinis“ buvo nuspręsta ir toliau tęsti bendrą veiklą jau „Žalvarinis“ vardu.